એક તરફ ઉનાળા ના દિવસો તેની ચરમસીમાએ પહોચ્યા છે અને હજુ તો મેં માસ પૂરો નથી થયો ત્યાંજ ગરમી નો પારો ૪૩ ડિગ્રી ને વટાવી ગયો છે અને તેના કારણે જળાશયો સૂકાંભઠ જેવા થઈ ગયા છે ભાવનગર જિલ્લામાં દર વર્ષે સરેરાશ ૪૦ ઇંચ વરસાદ પડે છે અને મોટા ભાગ ના જળાશયો ઓવરફ્લો થતા હોઈ છે પરંતુ ગત વર્ષે ઓછા વરસાદ ના કારણે પાણી નો સંગ્રહ થયો નથી અને તેના કારણે આ વરસે જળાશયો ખાલીખમ જોવા મળે છે ભાવનગર જિલ્લામાં સૌરાષ્ટ્રનો સૌથી મોટો શેત્રુંજી ડેમ આવેલો છે પરંતુ ગત વર્ષે તે પણ ઓવરફ્લો થયો નથી તેના કારણે આ વખત સિંચાઈ ને તો પૂરતું પાણી અપાયું નથી અને હવે તો પીવાના પાણી માટે પણ સમસ્યા ઉભી થાય તેવા સંજોગો વર્તાઈ રહ્યં છે ભાવનગર ના લોકો એ મનપા દ્વારા અઠવાડિયે એક દિવસનો પાણી કાપ આપી ને છેલ્લા બે વર્ષ થી ગાડું દોડાવવામાં આવે છે ભાવનગર ની રોજિંદી જરૂરિયાત ૧૩૫ એમ એલ ડી પાણી છે તેમથી ૧૦૦ એમ એલ ડી શેત્રુંજી માંથી મેળવવામાં આવે છે ૩૫ એમ એલ ડી મહીં પરીએઝ માંથી મેળવવામાં આવે છે અને બાકી નું ૫ થી ૭ એમ એલ ડી સ્થાનિક બોરતળાવ માંથી મેળવવામાં આવે છે જો કે અધિકારીનું કહેવું છે કે આ વર્ષે પાણી ની જરૂરીયાત ને ધ્યાને લઈ ને અત્યાર થી જ વધારાનું ૧૦ એમ એલ ડી પાણી મહી પરીએઝ માંથી માંથી મેળવવા માટે સરકાર માં પત્ર પાઠવ્યો છે.